TIHERT– Yenna-d ujiniṛal Smail Krikrou, anemhal n teṛmist tadzayrit n wesnegmu n yemseddayen n Mercedes Benz (SAFAV/MB) n Ɛin Boucqif, ass n laṛebɛa, dakken seg Tubeṛ n 2014, azal n 10.200 n yemseddayen ay d-yeffɣen seg tneɣraft n Tihert.
Deg tinawt-nnes i lmend n tfugla n ussewjed n tegrawt tamaynut n yemseddayen ara iseɣ weɣlif n temḥaddit taɣelnawt d kra n wugusen niḍen, yenna-d umasay-a dakken 40% seg ufares-a d imseddayen ikanraren n Tserkemt G d 60% d imseddayen n ṣṣenf n Sprinter.
Taneɣraft n Ɛin Bucqif tfures-d, seg wasmi ay terẓem deg Tubeṛ n 2014, 40 n leṣnaf n yemseddayen yerzan tiwuriwin yemgerraden.
Tagrawt-a tamaynut n yemseddayen ad tettwasseqdec deg tiggtin yemgerraden n weɣlif n temḥaddit taɣelnawt, deg ummesten aɣarum, Tamehla Tamatut n Tɣellist Taɣelnawt, Tagrawt n Sonatrach d teṛmisin tusligin, am wakken ara yenz kra i yemdanen usligen.
Seg yidis niḍen, yesmekti-d Mass Krikrou dakken ixeddamen n teṛmist-a d Idzayriyen menɣir 3 n yiwerdaniyen la yettmahalen d igensasen n wecrik almani Daimler yernu lhan-d s ussefqed n tɣara.
kab_Latn kab_Latn kab_Latn kab_Latn kab_Latn